NORAKSTS

|  |  |
| --- | --- |
| 25.01.2024. | Nr.1/6 |

**NEKUSTAMO ĪPAŠUMU BĒRZU CEĻĀ 34 UN**

**LOKA MAĢISTRĀLĒ 31, JELGAVĀ, MAIŅA**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saņemts JELGAVAS ROMAS KATOĻU DRAUDZES (reģ. Nr.90000428982) iesniegums ar lūgumu mainīt tai piederošo zemesgabalu Loka maģistrālē 31, Jelgavā, pret Jelgavas valstspilsētas pašvaldībai piederošo zemesgabalu Bērzu ceļā 34, Jelgavā.

Nekustamais īpašums Loka maģistrālē 31, Jelgavā, ar kadastra Nr. 0900 036 0274, kas sastāv no zemes vienības 10002 m2 platībā (kadastra apzīmējums 0900 036 0274), reģistrēts Jelgavas pilsētas zemesgrāmatas nodalījumā Nr.10000069705 uz JELGAVAS ROMAS KATOĻU DRAUDZES vārda.

Nekustamais īpašums  Bērzu ceļā 34, Jelgavā, ar kadastra Nr.0900 036 0116, kas sastāv no zemes vienības 10002 m2 platībā (kadastra apzīmējums 0900 036 0423), reģistrēts Jelgavas pilsētas zemesgrāmatas nodalījumā Nr.100000072211 uz Jelgavas valstspilsētas pašvaldības vārda.

Saskaņā ar Jelgavas pilsētas pašvaldības 2017. gada 23. novembra saistošajiem noteikumiem Nr.17-23 “Teritorijas izmantošanas un apbūves noteikumu un grafiskās daļas apstiprināšana”, zemes vienības Loka maģistrāle 31, Jelgavā, lietošanas mērķis ir sabiedriskas nozīmes objektu apbūve (kods 0908), bet zemes vienības Bērzu ceļā 34, Jelgavā, lietošanas mērķis ir daudzstāvu dzīvojamo māju apbūve (kods 0703).

Publiskas personas mantas atsavināšanas likuma (turpmāk - Atsavināšanas likums) 38.panta pirmajā daļā noteikts, ka nekustamo īpašumu var mainīt pret līdzvērtīgu nekustamo īpašumu, kas nepieciešams pašvaldības funkciju izpildes nodrošināšanai.

Pašvaldību likuma 4. panta pirmās daļas 2., 6. un 7. punktā noteikts, ka pašvaldības autonomā funkcija ir gādāt par teritorijas labiekārtošanu, iedzīvotāju veselību un veicināt sporta attīstību. Zemesgabals Loka maģistrālē 31, Jelgavā, ir nepieciešams minēto pašvaldības autonomo funkciju realizēšanai.

Jelgavas valstspilsētas pašvaldības dome 2023. gada 23. novembrī ar lēmumu Nr.12/4 “Projekta “Pārlielupes skeitparka būvniecība publiskās ārtelpas attīstībai Jelgavā“ iesnieguma iesniegšana” nolēma atbalstīt skeitparka izbūvi pie Jelgavas valstspilsētas pašvaldības izglītības iestādes “Pārlielupes pamatskola” un iesniegt projekta iesniegumu “Pārlielupes skeitparka būvniecība publiskās ārtelpas attīstībai Jelgavā” Centrālās finanšu un līgumu aģentūras izsludinātās Eiropas Savienības kohēzijas politikas programmas 2021.-2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.3. pasākuma “Publiskās ārtelpas attīstība” projektu iesniegumu atlases ietvaros.

Atsavināšanas likuma 38. panta otrajā daļā noteikts, ka maināmo nekustamo īpašumu un līdzvērtīgu citas personas nekustamo īpašumu novērtē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

2023. gada 29. decembrī nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas Kompetences sertifikāts nekustamā īpašuma vērtēšanai Nr.88, derīgs līdz 2025. gada 21. jūnijam) novērtēja maināmos nekustamos īpašumus un noteica to vērtības: Loka maģistrāle 31, Jelgava – 375 000 *euro*; Bērzu ceļš 34, Jelgava – 375 000 *euro.*

2024. gada 8. janvārī Jelgavas valstspilsētas pašvaldības īpašuma atsavināšanas komisija noteica maināmo nekustamo īpašumu nosacītās cenas: Loka maģistrālē 31, Jelgava – 375 000 *euro*; Bērzu ceļš 34, Jelgava – 375 000 *euro,* kas atbilst Atsavināšanas likuma 38. panta trešajā daļā noteiktajam - maināmo nekustamo īpašumu nosacīto cenu starpība nepārsniedz 20 procentus.

Saskaņā ar Pašvaldību likuma 4. panta pirmās daļas 3. punktu, 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 3. punktu un 38. pantu, JELGAVAS ROMAS KATOĻU DRAUDZES 2023. gada 30. novembra iesniegumu un Jelgavas valstspilsētas pašvaldības īpašuma atsavināšanas komisijas 2024. gada 8. janvāra lēmumu Nr.1/1 “Nekustamo īpašumu maiņai paredzēto zemesgabalu Loka maģistrālē 31, un Bērzu ceļā 34, Jelgavā, nosacītās cenas apstiprināšana”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Mainīt Jelgavas valstspilsētas pašvaldībai piederošo nekustamo īpašumu Bērzu ceļā 34, Jelgavā (kadastra Nr.0900 036 0116, kadastra apzīmējums 0900 036 0423, platība 10002 m2) pret JELGAVAS ROMAS KATOĻU DRAUDZEI (reģ. Nr. 900000428982, juridiskā adrese: Katoļu iela 11, Jelgava, LV-3001) piederošu nekustamo īpašumu Loka maģistrālē 31, Jelgavā (kadastra Nr.0900 036 0274, kadastra apzīmējums 0900 036 0274, platība 10002 m2).
2. Pilnvarot Jelgavas valstspilsētas pašvaldības iestādes “Centrālā pārvalde” Pašvaldības īpašumu departamenta vadītāju noslēgt maiņas līgumu un veikt darbības, kas saistītas ar nekustamā īpašuma Loka maģistrālē 31, Jelgavā, ierakstīšanu zemesgrāmatā uz Jelgavas valstspilsētas pašvaldības vārda.
3. Visus izdevumus, kas saistīti ar nekustamo īpašumu Bērzu ceļā 34 un Loka maģistrālē 31, Jelgavā, maiņu un reģistrāciju zemesgrāmatā apmaksāt no pamatbudžeta programmas “Zemes reformas darbība, zemes īpašuma un lietošanas tiesību pārveidošana” (klasifikācijas kods 04.901) esošajiem līdzekļiem.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 25. janvārī